Brusnička

Brusnička je potok v severovýchodnej časti Slovenska, preteká územím okresu Stropkov. Je to ľavostranný prítok Ondavy a má dĺžku 15,2 km. Na dolnom toku meandruje.

Prameň: v Laboreckej vrchovine pod masívom Korunkova v nadmorskej výške okolo 450 m n. m.

Smer toku: najprv na západ, od obce Soľník viac-menej severojužným smerom, medzi obcami Kolbovce a Brusnica na juhozápad, odtiaľ k ústiu na západ.

Geomorfologické celky: 1.Laborecká vrchovina, 2.Ondavská vrchovina, podcelok Stropkovská brázda

Prítoky: sprava z oblasti Hlbokého, zľava prítok (238,5 m n. m.) z obce Korunková, prítok z obce Jakušovce, Krišľovský potok, prítok (174,1 m n. m.) spod Baníkova (422,0 m n. m.)

Ústie: do Ondavy severne od obce Miňovce v nadmorskej výške okolo 166 m n. m.

Obce: Soľník, Kolbovce a Brusnica

Potoky na Slovensku
Povodie Ondavy
Vodné toky v okrese Stropkov